Kamzičník

Kamzičník () je rod rastlín, ktorý zastupuje trváce byliny z čeľade astrovité (Asteraceae). Taxonomicky je tento rod súčasťou tribusu Senecioneae v podčeľadi astrovaté (Asteroideae). Jeho prirodzený areál zahŕňa oblasti od severozápadnej Afriky cez Euráziu až po Himaláje.

 Opis 
Rod kamzičník zastupuje trváce byliny bez mliečníc. Podzemok je jednoduchý alebo s výbežkami. Byle sú priame alebo vystúpavé, jednoduché alebo málo rozkonárené.

Listy sú striedavé, jednoduché, čepeľ je najčastejšie vajcovitá až srdcovitá. Prízemné listy sú zvyčajne dlho stopkaté, stredné a horné listy sú sediace s objímavou čepeľou.

Úbory sú veľké, stopkaté, žlté, prevážne jednotlivé. Vonkajšie kvety v úbore sú jazykovité, samičie, jednoradové; vnútorné rúrkovité kvety sú obojpohlavné (terč). Lôžko úboru je vypuklé a nahé (bez plievok). Zákrov je dvojradový alebo trojradový.

Plodmi sú valcovité rebrované nažky. Chlpovitý chocholec je jednoradový alebo dvojradový, lúče chocholca sú jednoduché, pri nažkách jazykovitých kvetov chocholec často chýba.

 Rozšírenie  
Rod kamzičník zahŕňa druhy rastúce v Európe, Ázii a severnej Afrike. Za evolučné centrum rodu sa považuje Stredomorie a Predná Ázia. Na Slovensku sa vyskytujú tri pôvodne druhy, ďalšie tri druhy sa pestujú a výnimočne splanievajú.

Našimi horskými druhmi sú kamzičník rakúsky (Doronicum austriacum) a kamzičník chlpatý (Doronicum clusii). V pahorkatinách rastie chránený kamzičník podlhovastolistý (Doronicum hungaricum), ktorý je považovaný za ohrozený a je chránený.

Niektoré druhy sa pestujú ako okrasné. Medzi ne patrí kamzičník Columnov (Doronicum columnae), pochádzajúci z hôr južnej Európy  a tiež kamzičník východný (Doronicum caucasicum) a kamzičník srdcovitolistý (Doronicum pardalianches).  

 Druhy 
V rámci rodu eviduje databáza semenných rastlín POWO tieto súčasné druhy a krížence:
Doronicum altaicum Pall.
kamzičník rakúsky (Doronicum austriacum) Jacq.
Doronicum cacaliifolium Boiss. & Heldr.
Doronicum calotum (Diels) Q.Yuan
Doronicum carpaticum (Griseb. & Schenk) Nyman
Doronicum carpetanum Boiss. & Reut. ex Willk. & Lange
Doronicum cataractarum Widder
kamzičník východný (Doronicum caucasicum) M.Bieb. (syn. Doronicum orientale) Hoffm.
kamzičník chlpatý/kamzičník Clusiov (Doronicum clusii) (All.) Tausch (syn. Doronicum stiriacum) (Vill.) Dalla Torre
kamzičník Columnov (Doronicum columnae) Ten.
Doronicum conaense Y.L.Chen
Doronicum corsicum (Loisel.) Poir.
Doronicum dolichotrichum Cavill.
Doronicum × excelsum (N.E.Br.) Stace
Doronicum falconeri C.B.Clarke ex Hook.f.
Doronicum × fritschii Widder
Doronicum glaciale (Wulfen) Nyman
Doronicum × grafii Widder
Doronicum grandiflorum Lam.
Doronicum × halacsyi Eichenf.
Doronicum haussknechtii Cavill.
kamzičník podlhovastolistý/kamzičník uhorský (Doronicum hungaricum) Rchb.f. 
Doronicum kamaonense (DC.) Alv.Fern.
Doronicum macrophyllum Fisch.
Doronicum maximum Boiss. & A.Huet
Doronicum × minutilloi Peruzzi
Doronicum oblongifolium DC.
kamzičník srdcovitolistý (Doronicum pardalianches) L.
Doronicum × pardalianchoides Bornm. & Koch
Doronicum plantagineum L.
Doronicum × prennii Widder
Doronicum pyrenaicum (J.Gay ex Gren. & Godr.) Rivas Mart.
Doronicum reticulatum Boiss.
Doronicum stenoglossum Maxim.
Doronicum turkestanicum Cavill.
Doronicum wendelboi J.R.Edm.
Doronicum × willdenowii (Rouy) A.W.Hill

 Referencie 

 Iné projekty 

Kategória:Flóra na Slovensku
Kategória:Astrovaté